Document ID: 32005D0264

ΑΠΌΦΑΣΗ ΤΗΣ ΕΠΙΤΡΟΠΉΣ
της 23ης Μαρτίου 2005
για την τροποποίηση της απόφασης 2004/832/ΕΚ όσον αφορά τo σχέδιo για την εξάλειψη της κλασικής πανώλης των χοίρων στους αγριόχοιρους και τον επείγοντα εμβολιασμό των αγριόχοιρων στην περιοχή των βορείων Βοσγίων της Γαλλίας
[κοινοποιηθείσα υπό τον αριθμό Ε(2005) 917]
(Το κείμενο στη γαλλική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(2005/264/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων (1), και ιδίως το άρθρο 16 παράγραφος 1 δεύτερο εδάφιο και το άρθρο 20 παράγραφος 2 τέταρτο εδάφιο,
Εκτιμώντας τα ακόλουθα:
(1)
Η απόφαση 2004/832/ΕΚ της Επιτροπής, της 3ης Δεκεμβρίου 2004, για την έγκριση των σχεδίων για την εξάλειψη της κλασικής πανώλης των χοίρων στους αγριόχοιρους και τον επείγοντα εμβολιασμό των αγριόχοιρων στην περιοχή των βορείων Βοσγίων της Γαλλίας (2), εκδόθηκε ως ένα από μια σειρά μέτρων για την καταπολέμηση της κλασικής πανώλης των χοίρων.
(2)
Η Γαλλία ενημέρωσε την Επιτροπή σχετικά με τις πρόσφατες εξελίξεις της νόσου αυτής στους αγριόχοιρους στην περιοχή των βορείων Βοσγίων της Γαλλίας. Σύμφωνα με τις επιδημιολογικές πληροφορίες το σχέδιο εξάλειψης πρέπει να επεκταθεί στην περιοχή των βόρειων Βοσγίων που βρίσκεται στα δυτικά του ποταμού Ρήνου και της διώρυγας Rhine Marne, στα βόρεια του αυτοκινητόδρομου A 4, στα ανατολικά του ποταμού Σάαρ και στα νότια των συνόρων με τη Γερμανία. Επιπλέον, το σχέδιο επείγοντος εμβολιασμού των αγριόχοιρων κατά της κλασικής πανώλους των χοίρων πρέπει να τροποποιηθεί για να καλύψει την περιοχή αυτή.
(3)
Συνεπώς, η απόφαση 2004/832/ΕΚ πρέπει να τροποποιηθεί αναλόγως.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2004/832/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 23 Μαρτίου 2005.

Labels: 20
18
0
6